คาดว่า QE Tapering รอบนี้จะไม่ส่งผลกระทบต่อตลาดหุ้นโลกและตลาดหุ้นไทยรุนแรงเหมือนปี 2013/ สถาณการณ์โควิดในประเทศจะเป็นปัจจัยสำคัญต่อทิศทางตลาดหุ้นไทย/ SET 1595-1600 จุด แนะนำ PTT
26 สิงหาคม 2564

ปัจจัยต่างประเทศ สำหรับการส่งสัญญาณ QE Tapering เราคาดว่าจะเกิดขึ้นภายในปีนี้และคาดว่าจะเริ่มทำ Taper จริงๆภายในสิ้นปีนี้หรือไม่ก็ต้นปีหน้า อย่างไรก็ตามเราคาดการ Tapering ครั้งนี้จะไม่กระทบต่อตลาดหุ้นโลกรวมถึงตลาดหุ้นไทยอย่างมีนัยยะเหมือนครั้งก่อนในปี 2013 ทั้งนี้จากศึกษาสิ่งที่เกิดขึ้นในปี 2013 พบว่าในวันที่ 22 พฤษภาคม 2013 ซึ่งเป็นวันที่นาย Ben Bernanke ประธานธนาคารกลางสหรัฐฯในขณะนั้นออกมาส่งสัญญาณลดขนาดการเข้าซื้อสินทรัพย์ (QE Tapering) เป็นครั้งแรก ซึ่งได้สร้าง surprise แก่นักลงทุนช่วงนั้นและส่งผลให้เกิดความผันผวนสูงต่อสินทรัพย์ประเภทต่างๆทั่วโลกไม่ว่าจะเป็นหุ้นทั้งกลุ่มประเทศพัฒนาแล้ว (-7%) และหุ้นตลาดเกิดใหม่ (-9%), ราคาทอง (-7%) ขณะที่ Bond yield สหรัฐฯปรับตัวขึ้น 50 bps ภายใน 1 เดือนหลังจากที่ Fed ส่งสัญญาณดังกล่าว โดยกลุ่มหุ้นประเทศพัฒนาแล้วสามารถฟื้นตัวได้เร็วกว่ากลุ่มหุ้นตลาดเกิดใหม่ อย่างไรก็ตามหากเราพิจารณาอีกเหตุการณ์สำคัญ ณ วันที่ 18 ธันวาคม 2013 ซึ่งเป็นวันที่ Fed ได้ประกาศเริ่มทำ Taper จริงๆ กลับพบว่าราคาสินทรัพย์ประเภทต่างๆไม่ได้ตอบสนองเชิงลบแต่อย่างใด ตลาดหุ้นทั่วโลก,ตลาดตราสารหนี้และทองคำต่างปรับตัวขึ้นต่อเนื่อง แสดงถึงตลาดได้รับรู้ปัจจัยดังกล่าวไปแล้ว ซึ่งหากมาเทียบเคียงในปัจจุบันจะพบความแตกต่างสำคัญคือการสื่อสารของ Fed ที่ทำได้ดีขึ้นและคาดว่าตลาดน่าจะรับรู้ความเสี่ยงนี้ไปพอสมควร ดังนั้นหากมีการประกาศส่งสัญญาณเกิดขึ้นจริง เราคาดว่าระดับความผันผวนของสินทรัพย์โดยรวมทั่วโลกจะไม่รุนแรงมากเท่ากับครั้งก่อนปี 2013  ในส่วนของตลาดเกิดใหม่โดยรวมรอบนี้ถือว่ามีปัจจัยพื้นฐานดีขึ้นกว่ารอบปี 2013 พอสมควรไม่ว่าจะเป็นเรื่องดุลบัญชีเดินสะพัดที่เกินดุลและเงินทุนสำรองระหว่างประเทศที่แข็งแกร่งมากขึ้น จึงคาดว่ากระแสเงินทุนไหลออกจะไม่มากเหมือนครั้งก่อน สำหรับตลาดหุ้นไทยเราก็ยังมีมุมมองสอดคล้องกับตลาดเกิดใหม่โดยรวมว่าปัจจัยเรื่อง QE Tapering ครั้งนี้จะไม่ส่งผลกระทบต่อตลาดหุ้นอย่างมีนัยยะ เนื่องจาก 1) ปัจจุบันต่างชาติถือสัดส่วนหุ้นไทยต่ำเพียง 28% ซึ่งถือว่าต่ำสุดในรอบ 10 ปีและต่ำกว่าระดับปี 2013 ที่ 37% 2) market momentum ที่แตกต่างกันชัดเจนในปี 2012-2013 ตลาดหุ้นไทยปรับตัวขึ้นดีอย่างต่อเนื่อง SET +44% 12 เดือนก่อนการส่งสัญญาณ Tapering ซึ่งไม่แปลกพอเจอข่าวร้ายจะส่งผลให้ตลาดมีความผันผวนสูง เมื่อเทียบกับสถาณการณ์ปัจจุบันที่ถือว่า sentiment ตลาดไม่ค่อยดีและถูกกดดันอยู่แล้วจากปัจจัยกดดันเรื่องโควิดในประเทศที่เพิ่งมาเริ่มดีขึ้นเพียงไม่กี่วันที่ผ่านมา ดังนั้นเราจึงมองว่าปัจจัย QE tapering จะไม่สร้าง downside ต่อตลาดอย่างมีนัยยะ ขณะที่ปัจจัยเรื่องสถาณการณ์โควิดภายในประเทศจะเป็นตัวขับเคลื่อนทิศทางตลาดหุ้นไทยมากกว่า 
มุมมองตลาดหุ้น/ กลยุทธ์การลงทุน วันนี้คาด SET 1595-1600 จุด แนะนำ PTT
1) PTT (ราคาพื้นฐาน 41.00 บาท)  คาดว่าราคาน้ำมันจะฟื้นตัวดีขึ้น ตามสถาณกาณ์โควิดทั่วโลกที่ดูดีขึ้นและจีนกลับมาควบคุมโควิดได้หนุนอุปสงค์พื้นตัว  ทั้งนี้บริษัทมีภาพรวมกำไรที่แข็งแกร่งในปี 64-65 และมีระดับราคาที่ไม่แพง PBV 1.09 เท่าในปี 64 หรือ -1SD
รายงานตัวเลขเศรษฐกิจ 
วันพฤหัสฯ ติดตาม ตัวเลขการขอรับสวัสดิการว่างงานของสหรัฐฯรายสัปดาห์คาด 3.36 แสนคน (-3.4% WoW) และการประชุม Jackson Hole Economic Symposium
วันศุกร์ ติดตาม ตัวเลขดัชนี Import Prices ของเยอรมันเดือน ก.ค. คาด +1% MoM และ +13.8% YoY ตามลำดับ ดัชนี Personal income และ Personal spending ของสหรัฐฯ เดือน ก.ค. คาด +0.2% MoM และ +0.3% MoM ตามลำดับ ดัชนี Core PCE Price Index ของสหรัฐฯ เดือน ก.ค. คาด +0.4% MoM และ +3.6% YoY ตามลำดับ ดัชนี Michigan Inflation expectations เดือน ส.ค. คาด +4.6% YoY และถ้อยแถลงของนาย Powell ที่งาน Jackson Hole Economic Symposium